Document ID: 31997R0339

RÅDETS FORORDNING (EF) Nr. 339/97 af 17. februar 1997 om autonome og midlertidige foranstaltninger for præferencehandelsordninger med Polen, Ungarn, Slovakiet, Tjekkiet, Rumænien og Bulgarien for visse forarbejdede landbrugsprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen,
under henvisning til akten vedrørende Østrigs, Finlands og Sveriges tiltrædelse, og
ud fra følgende betragtninger:
I afventning af tilpasningen af protokol nr. 3 til Europaaftalerne med Polen, Ungarn, Slovakiet, Tjekkiet, Rumænien og Bulgarien (1), er Rådets forordning (EF) nr. 1534/96 af 25. juli 1996 om autonom og midlertidig tilpasning af indrømmelser for visse forarbejdede landbrugsprodukter i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (2), blevet vedtaget for indtil den 31. december 1996 at bibeholde de indrømmede præferencer og således modvirke de mulige negative virkninger, som gennemførelsen af resultaterne af Uruguay-runden kunne have for de nævnte landes udførsel til Fællesskabet;
de forhandlinger, der er i gang med de pågældende lande med henblik på indgåelsen af protokoller om tilpasning af Europaaftalerne, er endnu ikke afsluttet; interimsprotokoller, der kun dækker de handelsrelaterede aspekter af tilpasningsprotokollerne, kan ikke træde i kraft den 1. januar 1997; derfor bør indrømmelserne forlænges autonomt indtil den 30. juni 1997;
med vedtagelsen af nærværende forordning er bestemmelserne i forordning (EF) nr. 3380/94 af 22. december 1994 om åbning og forvaltning af kontingenter for visse forarbejdede landbrugsvarer med oprindelse i Ungarn (3) blevet irrelevante -
UDSTEDT FØLGENDE FORORDNING:
Artikel 1
1. Fra 1. januar til 30. juni 1997 anvendes som de basisbeløb, der skal tages i betragtning ved beregningen af den nedsatte landbrugselementer og den nedsatte tillægstold ved indførsel af de varer med oprindelse i Polen, Ungarn, Slovakiet, Tjekkiet, Rumænien og Bulgarien, der er opført på listen i bilag I, de beløb, der er opført i bilag II. De nedsatte landbrugselementer skal anvendes inden for rammerne af de årlige kontingenter i bilag I.
2. Fra 1. januar til 30. juni 1997 skal der for de forarbejdede landbrugsprodukter med oprindelse i Polen, Ungarn, Slovakiet, Tjekkiet, Rumænien og Bulgarien, der er opført på listen i bilag III, opkræves den i nævnte bilag fastsatte told.
Artikel 2
Kommissionen forvalter kontingenterne i bilag I efter bestemmelserne i Kommissionens forordning (EF) nr. 1460/96 af 25. juli 1996 om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i forordning (EF) nr. 3448/93 (4).
Artikel 3
Hvis de lande, der er omhandlet i artikel 1, ikke anvender modsvarende foranstaltninger til fordel for Fællesskabet, kan Kommissionen efter proceduren i artikel 16 i Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (5) suspendere de foranstaltninger, der er fastsat i artikel 1 i nærværende forordning.
Artikel 4
Forordning (EF) nr. 3380/94 ophæves.
Artikel 5
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. februar 1997.

Labels: 17
3
6
18
15